Արմի Համեր

Արմանդ Դուգլաս Համեր (, ), առավել հայտնի է որպես Արմի Համեր (), ամերիկացի դերասան։ Հայտնի է Ունկսլվոս երկվորյակների դերով «Սոցիալական ցանց»(2010), արքայազն Էնդրյու Էլքոդ դերով «Ասա դու ինձ հայելի»(2012) և Ջոն Ռեյդի/ Միայնակ Ռենջերի դերով «Միայնակ Ռենջերը»(2013) ֆիլմերում։ Մարմնավորում է Իլյա Կուրյակինին «Գործակալներն Ա.Ն.Ք.Լ.-ից»(2015) ֆիլմում և Օլիվերին «Կոչի՛ր ինձ քո անունով» (2017) ֆիլմում։

Վաղ կյանք և ընտանիք 
Համերը ծնվել է Կալիֆորնիա նահանգի Լոս Անջելես քաղաքում։ Նրա մայրը՝ Դրու Էնը աշխատել է բանկում որպես վարկային գործակալ, իսկ հայրը՝ Միայքլ Արմանդ Համերը ունի իր սեփական բիզնեսը՝ Knoedler Publishing և Armand Hammer Productions-ի (ֆիլմի/հեռուստատեսության պրոդյուսերական կազմակերպություն) սեփականատերն է։ Համերը ունի կրտսեր եղբայր՝ Վիկտորը։

Համերի հայրական մեծ պապը եղել է նավթային մագնատ և բարերար Արմանդ Համերը։ Արմանդի ծնողները եղել են ռուս և հրեա ներգաղթյալներ, և Արմանդի հայրը՝ Յուլիոսը, ով Օդեսայից էր, ստեղծել է ԱՄՆ-ի կոմունիստական կուսակցությունը Նյու Յորքում։ Արմիի հայրական մեծ տատը եղել է ռուս դերասանուհի Օլգա Վադիմովնա Վադիման (կամ Վոն Ռուտ), ով ցարական գեներալի աղջիկ էր։

Նրա հայրական տատը Տեխասից էր, սակայն նրա մոր ընտանիքը Օկլահոմա նահանգի Թալսա քաղաքից են։ Համերը իր ընտանիքը համարում է «կես հրեա»։

Համերը ապրել է Դալասում մի քանի տարի։ Երբ նա յոթ տարեկան էր նրա ընտանիքը տեղափոխվում է Կայմանյան կղզիներ, որտեղ նրանք ապրում են հինգ տարի, որից հետո վերադառնում են Լոս Անջելես։

Կարիերա 

«Վերոնիկա Մարս», «Բամբասկոտը», «Հնձվոր», «Հուսահատ տնտեսուհիները» հեռուստասերիալներում նկարահանվելուց հետո, Համերը մարմնավորում է քրիստոնյա քարոզիչ Բիլի Գրեհեմին «Բիլլի. վաղ տարիները» ֆիլմում (2008)։ Մարմնավորել է Հարիսոն Բերժելոնին «2081» ֆիլմում, որը հիմնաված է Կուրտ Վոնեգուտի «Հարիսոն Բերժելոն» կարճ պատմության վրա։

2007 թվականին Ջորջ Միլերը Համաերին ընտրում է Բրյուս Ուեյնի/ Բեթմենի դերը «Արդարության լիգա։ Մարտալ» ֆիլմում կատարելու համար։ Ֆիլմի ռեժիսորը Միլերն էր, սակայն նա լքում է ծրագիրը։

2010 թվականին Համերը նկարահանվել է Դեյվիդ Ֆինչերի «Սոցիալական ցանց» ֆիլմում, որը Ֆեյսբուքի ստեղծման մասին է։

Հաջորդ դերը նա կատարել է Քլինթ Իսթվուդի «Ջեյ Էդգար» ֆիլմում, որը Ջեյ․ Էդգար Հուվերի մասին է։ Ջուլիա Ռոբերտսի և Լիլի Քոլինզի հետ միասին նկարահանվել է «Ասա դու ինձ, հայելի՛» ֆիլմում, մարմնավորելով Արքայազն Էնդրյու Էլքոթին։ 2012 թվականի հունվարին կատարել է Ուինկվոս երկվորյակների ձայնը «Սիմփսոնները» անիմացված սիթքոմում։

Համերը մարմնավորել է Միայնակ Ռենջերին համանուն ֆիլմում, խաղալով Ջոնի Դեփի հետ միասին։ 2015 նկարահանվել է Գայ Ռիչիի «Գործակալներն Ա.Ն.Ք.Լ.-ից» ֆիլմում, մարմնավորելով Իլյա Կուրյակինին, ով դիմակյում էր Նապոլեոն Սոլոյին (Հենրի Քավիլ)։ 2016 թվականին մարմնավորել է Սեմ Թրներին «Ազգի ծնունդը» ֆիլմում։ Նույն թվականին մարմնավերել է ֆիլմի գլխավոր կերպար Մայք Սթիվենսին «Իմ» ֆիլմում։

2017 թվականին մարմնավորել է Օլիվերին Կոչի՛ր ինձ քո անունով» ֆիլմում, խաղալով Տիմոտի Շալամեի և Մայքլ Ստալբերգի հետ միասին։ Նույն թվականին հնչյունավորել է Ջեքսոն Սթորմին «Մեքենաներ 3» ֆիլմում։

Անձնական կյանք 

2008 թվականին հարցազրույցի ժամանակ Համերը ասել է որ կապված է իր կրոնական համոզմունքներին․ «ես ունեմ սեփական հոգևոր կյանքը և ես շատ եմ գնահատում այն».։

2010 թվականի մայիսի 22-ին Համերը ամուսնացել է Էլիզաբեթի Չեմբերսի հետ։ Նրանք ունեն երկու երեխա՝ աղջիկ, ով ծնվել է 2014 թվականին, և տղա, ով ծնվել է 2017 թվականին։

2012 թվականին Համերը ասել է, որ իր ծնողները ուրացել են նրան, այն բանից հետո, երբ նա թողել է դպրոցը և սկսել զբաղվել դերասանությամբ, բայց հիմա աջակցում են նրան և հպարտանում նրա կատարած աշխատանքով։

Ֆիլմագրություն

Ֆիլմ

Հեռուստատեսություն

Վիդեո խաղեր

Մրցանակներ և առաջադրումներ

Ծանոթագրություններ

Արտաքին հղումներ 

 
 

Ամերիկացի դերասաններ
Ամերիկացի հեռուստատեսային դերասաններ
Ամերիկացի կինոդերասաններ
Բեմական կեղծանուններ
Ամերիկացի տղամարդ թատերական դերասաններ